Document ID: /fineweb-2-swissfilter-quality_10-filterrobots/filtered/01798.jsonl.gz/2024

Uffgrund vo dr momentaane Kääfer-Situatioon, hänn mer ys entschiide, unser KanniBâle Jubiläums Varieté um
ai Joor uffe 6.3.2022, 14:00 z verschiebe.
Uffgschoobe isch nit uffghoobe und was unser Varieté betrifft, so wäärde mer no e Eggsdra-Schuufle drufflegge und ganz nooem Motto "Jetz eerscht rächt", kenne mer Eych jetz scho vrspräche, ass unser Varieté 2022 dr absoluti Gnaller wird. Sälbschtverständlig bhalte die beraits verkaufte Byyljee iiri Giltigkait firs 2022.
Falls aber doch ebber gärn sy Byyljee zrugggää wott, so ka n är das nadierlig mache. Bitte e Mail mit dr Banggverbindig an <email-pii> und s Byyljee an folgendi Adrässe zruggschigge:
Guggenmusik KanniBâle
Göschenenstrasse 37
4054 Basel
Mer fraie n ys uff dr Momänt, wo d Frau Faasnacht wider gsund und voller Fraid unseri wunderscheeni Stadt vrzaubere wird...
ONLINE-Bstellig